**Tiszavasvári Város Önkormányzata**

**Képviselő-testületének**

**147/2021. (XII.16.) Kt. számú**

**határozata**

**A 2022. évi közfoglalkoztatási javaslatról**

Tiszavasvári Város Önkormányzata Képviselő-testülete „**A 2022. évi közfoglalkoztatási javaslatról”** szóló előterjesztéssel kapcsolatban az alábbi döntést hozza**:**

1. Elfogadja **a 2022. évi közmunka programokhoz megfogalmazott, a határozat melléklete szerinti javaslatot.**
2. Felkéri a polgármestert, hogy a határozatot továbbítsa a Tiva-Szolg Kft. ügyvezetője részére.

**Határidő:** azonnal **Felelős:** Szőke Zoltán

 polgármester

 **Szőke Zoltán dr Kórik Zsuzsanna**

 **polgármester jegyző**

1. melléklet a **„2022. évi közfoglalkoztatási javaslatról”** szóló147/2021. (XII.16.) Kt. határozathoz

**Javaslat a 2022. évi közmunka programokhoz**

**Javaslom a 2022. évi közmunka programokba a lehetőségekhez mérten beépíteni a következő javaslatokat:**

**I. Önkormányzati képviselők részéről az alábbi javaslatok érkeztek:**

* Tamás Viktor képviselő Úr javasolja az alábbiakat:

*„Az 1.sz. körzetben azokon a városrészeken, ahol jelenleg nincs lehetőség szilárd útburkolatú út építésére, javaslom a folyamatos karbantartást, zúzott köves javítást, padkarendezést, mivel az elmúlt időszakban a környezeti hatások és a jelentős járműforgalom miatt gödrök/kátyúk keletkeztek, amelyekben a csapadékvíz is megáll, akadályozva a zavartalan járműforgalmat. A bűdi városrészen továbbra is a vízelvezető árkok karbantartására, tisztítására, valamint a csapadékvíz elvezetéséhez további vízelvezető árkok létesítésére van szükség. Több területen a csapadékvíz megáll az út szélén vagy a járdán, mivel az árokpart magasabban fekszik, mint az úttest, a vízátfolyáshoz szükséges csövek eldugultak, a víz elvezetése így nem biztosított. Esetenként vízelvezető árok, ülepítő ásásra is szükség van, mert vannak olyan területek ahol semmiféle vízelvezető nem található. A görögkatolikus templomunk környékének rendezéséhez is kérem a segítségét. A szükséges munkálatok a nyári időszakban elsősorban a fűnyírás, (nem csak a főúton, hanem a mellékutcák felől is) téli időszakban pedig a hólapátolás. Még mindig sok elhanyagolt porta van a városban, ennek eredményeképpen a portákat ellepő gaz olyan mértékben terjedt el, hogy sok esetben a közterületeken található járdát is érinti, a gyalogosforgalmat ezeken a területeken akadályozza. Kérem, hogy a közterületeken szűntessék meg az akadályokat, illetve az illetékesek keressék fel az elhanyagolt területek tulajdonosait és hivatalosan szólítsák fel a porta rendbetételére! Amennyiben nem hajlandóak kötelezettségüknek eleget tenni, további intézkedéseket tegyenek, ameddig a probléma meg nem oldódik. További probléma az a tény, hogy az elhagyatott romos épületek állapota annyira rossz, hogy bármikor összeomolhat, és mivel sok esetben ezek az épületrészek közel helyezkednek el a járdához, balesetveszélyt is jelenthetnek. Bűdön a mellékutcákban is javaslom utcai hulladékgyűjtő edények elhelyezését, ha lehetőség van közmunkaprogram keretein belül tárolóedények készítésére és kihelyezésére, az nagyban hozzájárulna a környezet tisztántartásához. Az illegális hulladéklerakás elleni védekezésre is nagy figyelmet kell fordítani, hiszen állandó probléma a közterületeken és Önkormányzati területeken kidobált kommunális hulladékok jelenléte. Javaslom a kamerarendszer bővítését. A közterületek rendje és tisztasága mindannyiunk közérzetét, biztonságérzetét befolyásoló tényező. Kérem, hogy a közterület-felügyelet nagyobb hatékonysággal és gyakoribb jelenléttel dolgozzon a körzetben, együttműködve a Tiva-Szolg Kft. dolgozóival is. A hatékony munkavégzés érdekében javaslom, hogy a közmunkában foglalkoztatottak munkavégzését rendszeresen kísérjék figyelemmel az arra illetékes személyek, ellenőrizzék az elvégzett munka minőségét és biztosítsák a határidők betartását, továbbá javaslom olyan munkacsoportok kialakítását ahol megfelelő rátermettséggel és szakmai tudással rendelkező személyeket foglalkoztatnak. Munkájukhoz sok sikert, jó egészséget kívánok!”*

**II. Önkormányzati intézmények részéről az alábbi javaslatok érkeztek:**

**A Tiszavasvári Egyesített Óvodai Intézmény részéről** 10 fő közmunkás kisegítő személyzet kérelmezése érkezett intézményi kisegítő feladatok ellátására a 2022. évre vonatkozóan.

**A Tiszavasvári Bölcsőde részéről az alábbi javaslat érkezett:**

*„Az alapfeladat működtetéséhez szükséges közfoglalkoztatási létszám:*

* *Kertrendezéshez, játszóudvar rendben tartásához 1 fő karbantartó*
* *A főzőkonyha biztonságos működéséhez, és a szünidei gyermekétkeztetés lebonyolításához 4 fő konyhai kisegítő*
* *Az intézmény technikai létszámának biztosításához 2 fő takarító*
* *A gyermekcsoportban dolgozó kisgyermeknevelők munkájának segítésére 1 fő kisgyermeknevelő.*

*A 2022. évi karbantartási tervben a következő munkák szerepelnek:*

* *egy gondozási egység festése, a belső nyílászárók mázolása*
* *földes áru raktár meszelése*
* *az udvari fa játékok elkorhadt elemeinek cseréje, a játékok festése*
* *kerítés festése*
* *egy kiskapu készítése*
* *a három bejárathoz kapcsolódóan, előtető meghosszabbításával babakocsi tároló készítése*.”

**A Kornisné Liptay Elza Szociális és Gyermekjóléti Központ részéről** az alábbi karbantartási munkák elvégzését kérték közmunka keretében a következő évre:

*„Kornisné Központ - Vasvári Pál u. 87 és  Hősök út 38.*

*- teljes útburkolat javítás*

*- járda javítása*

*- Udvari világítás korszerűsítése*

*- Filagóriák felújítása*

*- Épületek falának salétrommentesítése*

*- Előtetők javítása, bővítése*

*- Melléképületek, raktárak javítása, korszerűsítése*

*- Padok készítése*

*- Kerítések javítása, drótkerítések cseréje*

*- Bejárati kapuk javítása*

*- Kastély előtti mentőfeljáró betonozása, esetleg járólap lerakása, továbbá a mennyezet javítása*

*- Épületeken belül az elavult fürdőszobák felújítása*

*- Folyamatos tisztító festés biztosítása*

*- 2 állásos garázs (C épület) zárhatóvá tétele*

*- Vizesblokkok korszerűsítése, felújítása*

*- Minden épület nyílászárójának javítása*

*- Kastély és konyha burkolatának lerakása (hidegburkolat megvásárolva)*

*- Tetőbeázások miatt a tetők javítása, korszerűsítése”*

III. **A helyi szociálpolitikai kerekasztal** részére szintén megküldésre került ajövő évi közmunkához a javaslat kérés. **Javaslat nem érkezett.**

IV. Korábban már egyedi közmunka támogatási igénnyel fordult az önkormányzat a Belügyminisztérium felé. Javaslom ennek a felelevenítését az alábbiakban:

*„****Két irányban gondolkodunk.*** *A meglévő közmunkaprogramok továbbfejlesztése, és a közeljövőben új „vállalkozás” beindítása.*

1. *Egyrészt* ***a meglévő termelés kapacitásának növelése érdekében*** *a jelenlegi* ***tojótyúk állományt szeretnénk nagyságrendileg*** *növelni, mivel eddigi tapasztalataink alapján erre van igény és van felvevő piac is. Ehhez az infrastrukturális egyedi támogatási igényünk keretében már kikértük a meglévő Sopron úti telephelyünk (savanyító Üzem) funkcióváltására a támogatást. De ezen telephelyre tervezzük a jelenleg a szociális otthonunk területén lévő tojótyúk állomány áthelyezését. Tekintettel arra, hogy a szociális otthon területén meglévő épületben folyt a tojótyúk nevelés a Sopron úti telephelyre történő kihelyezés az alábbi támogatási igényt indokolja:*

***Támogatási igény: 50 millió Ft (Kb. 300 m2-en 1500-1800 tyúk tartása).***

* 1. ***A zöldségtermesztés területén szintén fejlesztésben gondolkodunk. Jelenleg két 400 m2 fóliasátor segíti a közfoglalkoztatatást. Indokolt azonban újabb fóliasátrak beszerzésére, mivel a jelenlegi kapacitást nem fedi le a közéteztetésben ténylegesen jelentkező igényt.***

***Támogatási igény: 20 millió Ft (Ebből 2 új fóliasátor 10 millió Ft, 10 millió Ft fűtésrendszer kialakítása).***

* 1. *A másik fontos feladat, melyet a* ***városüzemeltetési cég végez a közmunkások bevonásával a járda-, út-, belvíz-, csapadékvíz elvezető rendszer karbantartása.*** *A korábbi években is jellemző, hogy a program keretein belül sok út kátyúzását és padkázását, csatornaelvezetőinek karbantartását végeztük el. A kátyúzott útszakaszok problémája azonban évről évre visszatérő.* ***Egyedi támogatási igényünk ezért is szól nagy összegben az utak teljes felújításáról is, hiszen ezen a téren is nagy az elmaradásunk az elmúlt tíz évben. Tavaly már kaptunk 260 millió forintot****, melynek keretében megújult több utunk.*

*A fent felsorolt közmunka -* ***járda-, út-, belvíz-, csapadékvíz elvezető rendszer karbantartása*** *- keretében biztosítható hatékony munkavégzéshez azonban elengedhetetlenül szükséges* ***tárgyi eszköz igénnyel szeretnénk élni az alábbiak szerint:***

***Támogatási igény: 35 millió Ft (1 db nagyteljesítményű munkagép, 1 db úthenger, 1 db platós tehergépjármű, 1 db lombszívó)***

* 1. ***Szintén közmunkaprogram keretében főként az üdülőövezeti lakosság és a helyi turizmus komfortérzetének javítása érdekében szúnyoggyérítő berendezés beszerzését tervezzük.***

***Támogatási igény: 4 millió Ft.***

1. *A cég jövőbeni elképzelései között szerepel a* ***hulladékgyűjtési és szállítási tevékenység saját kézben történő biztosítása,*** *mellyel hosszútávon megtámogatható a közfoglalkoztatás. Jelenleg közbeszerzés útján az önkormányzat külső szolgáltatóval biztosítja a közterületen keletkezett hulladék gyűjtését és elszállítást. Természetesen ez a szolgáltatás nem azonos a lakossági hulladékszolgáltatással. A közterületen begyűjtött vegyes hulladék és zöldhulladék gyűjtése ürítése és elszállítása történik közterületen elhelyezett konténerekből.*

*Mindemellett a közmunkaprogram illegális hulladéklerakók felszámolása keretében további összegeket költünk hulladékszállításra.*

*A jövőben (a közbeszerzéssel elnyert szerződéses jogviszony 2022. évi lejártával) célunk, hogy a TIVA-Szolg Kft, mint városüzemeltetési cég maga végezze ezen tevékenységet hulladékgyűjtési és szállítási engedély birtokában, melyhez a telephely tekintetében már megkezdtük az előzetes szakhatósági állásfoglalások bekérését.*

***A telephely kialakításának előkészületeként azonban a terület körbekerítése, közművesítése és tárgyi igénye kapcsán az alábbi bontásban nyújtjuk be támogatási igényünket:***

***5 millió Ft (tereprendezés, terület körbekerítése, közműfejlesztés, hulladékprés).”***

V. Javaslom továbbá **a korábbi megkezdett közmunka programok továbbfejlesztését, kiemelten az alábbiakban:**

* gyepmesteri telep előkészítő és kisegítő munkáinak ellátása
* Sopron úti telephely továbbfejlesztése
* A „Mesterek háza” előtti és azzal szembeni szakasz betonozása, rendbetétele.
* Mártírok utca vízelvezetés
* Kossuth u. 39. parkoló felújítás zúzott kővel
* Kossuth u. 69. csapadékvíz elvezetés
* csapadék és belvízelvezető rendszer karbantartása (Bocskai u. 57.-61. lakóinak magáningatlanra való vízóra áthelyezése közterületről)
* Csónakázó tó és környékén illemhely kialakításának lehetősége megvizsgálása

Tiszavasvári, 2021. december 16.

 **Szőke Zoltán**

 **polgármester**